РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број : 06-2/387-15

1. октобар 2015. године

Б е о г р а д

ЗАПИСНИК

26. СЕДНИЦЕ ОДБОРАЗА ОБРАЗОВАЊЕ, НАУКУ, ТЕХНОЛОШКИ РАЗВОЈ

И ИНФОРМАТИЧКО ДРУШТВО, ОДРЖАНЕ 1. ОКТОБРА 2015. ГОДИНЕ

Седница је почела у 11,30 часова.

Седници је председавала мр Александра Јерков, председница Одбора.

Седници су присуствовали: Марко Атлагић, Ирена Алексић, Љубиша Стојмировић, Владимир Орлић, Невенка Милошевић, Дијана Вукомановић, Нинослав Стојадиновић, Олена Папуга и Риза Халими, чланови Одбора.

Седници нису присуствовали: Милан Кнежевић, Милета Поскурица , Небојша Петровић, Анамарија Вичек, Жарко Обрадовић, Јелисавета Вељковић, Милена Бићанин као ни њихови заменици.

**На предлог председнице Одбора, усвојен је следећи:**

Д н е в н и р е д

1. **Утврђивање предлога одлуке о разрешењу члана Националног савета за високо образовање;**
2. **Предлог одлуке за организовање јавног слушања;**
3. **Разно.**

Пре преласка на разматрање тачака дневног реда, стављени су на гласање записници **23**, **24.** и **25.** седнице Одбора, који су, затим, једногласно усвојени.

Прва тачка дневног реда: **Утврђивање предлога одлуке о разрешењу члана Националног савета за високо образовање**

Председница Одбора Александра Јерков упознaла је чланове Одбора, да је проф. др Душан Николић упутио 21. априла 2015. године писмо Народној скупштини, 03 број: 118-1080/15, у којем „моли“ да се разреши дужности члана Националног савета за високо образовање закључно са 30. септембром 2015. године, јер је 2. априла изабран за ректора Универзитета у Новом Саду, а на нову дужност ступа 1. октобра 2015. године.

Проф. др Душан Николић, редовни професор Правног факултета у Новом Саду, изабран је од стране Народне скупштине 10. марта 2015. године за члана Националног савета за високо образовање на време од четири година са листе кандидата Конференције универзитета Србије

Александра Јерков је такође истакла, да је Законом о високом образовању утврђено је у члану 10. став 10. да члан Националног савета не може бити лице изабрано, постављено или именовано на функцију у државном органу, органу територијалне аутономије или локалне самоуправе, у орган политичке странке или на дужност органа пословођења високошколске установе; да је чланом 54. овог закона прописано да је орган пословођења универзитета ректор.

Имајући у виду цитиране одредбе, као и одредбу члана 10. став 12. Закона, којом је регулисано да Народна скупштина разрешава члана Националног савета пре истека мандата, између осталог и на лични захтев, **Одбор је након гласања констатовао да су испуњени законски услови за покретање поступка за разрешење проф. др Душана Николића.**

**Одбор је предлажио да Народна скупштина размотри Предлог одлуке по хитном поступку у складу са чл. 167. и 168. Пословника Народне скупштине.** Хитан поступак се предлаже и како би Национални савет за високо образовање могао да функционише у пуном саставу.

Друга тачка дневног реда: **Предлог одлуке за организовање јавног слушања**

Председница, Александра Јерков предложила је да Одбор донесе **одлуку о организацији јавног слушањe на тему: „Национални оквир квалификација – повезивање образовања и тржишта рада у Србији,“** **заједно са Одбором за рад, социјана питања, друштвену укљученост и смањење сиромаштва**.

**Након гласања констатовано је да је Одбор прихватио Предлог одлуке за организовање јавног слушања (**девет народних посланика је гласало „за“, нико није био против, један није гласао).

Трећа тачка дневног реда: **Разно**

Председница је обавестила чланове Одбора о презентацији **УСАИД**-а на тему: **''Изградња продуктивног односа између парламента и врховне ревизорске институције''** која се одржава **1. октобра 2015. године у сали II Дома Народне скупштине са почетком у 14,30 часова.**

Седница је завршена у 11,45 часова.

СЕКРЕТАР ПРЕДСЕДНИЦА

Драгомир Петковић мр Александра Јерков